Citroën C-Zero

Citroën C-Zero je elektromobil vyrábaný automobilkou Citroën. Elektromobil bol vyvinutý v spolupráci s Mitsubishi Motors Corporation, je takmer identický s automobilmi Peugeot iOn a Mitsubishi i-MiEV.

Opis 
Na rozdiel od predchádzajúcich elektromobilov je C-Zero navrhnutý od základu ako elektromobil. Automobil je konštrukčne zhodný s automobilmi Peugeot iOn a Mitsubishi i-MiEV. Líši sa detailmi, ako napríklad tuhosťou pruženia, úrovňou výbavy (Mitsubishi ponúka 7" LCD multimediálny systém, Citroen len Bluetooth rádio), softvérovými rozdielmi a samozrejme maskou a logom automobilky.

C-Zero ponúka možnosť nabíjania v domácich podmienkach, pričom dĺžka nabíjania závisí od pripojenia, pri sieti 240 V to je 16 A - 6 hodín, 13 A - 7 hodín alebo 10 A - 9 hodín. Okrem toho je možné nabíjať aj rýchlonabíjačkou v sieti 380 V, nabíjanie trvá približne 30 minút na dosiahnutie 80% kapacity batérie. Batéria je typu Li-Ion. Priemerná spotreba je 13.5 kWh/100 kilometrov. Oficiálna maximálna rýchlosť je stanovená na 129 km/h. Automobil dosahuje priemerný dojazd 130 až 150 kilometrov, ktorý závisí od štýlu jazdy a podmienok.

Model bol propagovaný výpravou Electric odysee, elektromobilom okolo sveta.

Motorizácie

Predchodcovia 
Prvým elektromobilom od Citroënu bol dodávkový automobil TUB Electro v roku 1941. 
V roku 1987 predstavil úžitkové verzie C15 a C25. Prvým sériovým osobným automobilom bol v roku 1993 AX Electric s vylepšenou technológiou vodou chladených batérií. Túto koncepciu prevzali aj modely Saxo Electric a 106 Electric.

Iné projekty 

Zero
Elektrické automobily